TKN บวกเกือบ 3% โบรกฯแนะ “ซื้อ” ชูเป้า 28 บ. คาดผลงานปี 61 สดใสรับโรงงานใหม่
TKN บวกเกือบ 3% โบรกฯแนะ "ซื้อ" ชูเป้า 28 บ. คาดผลงานปี 61 สดใสรับโรงงานใหม่ โดยปิดตลาดภาคเช้า อยู่ที่ 21 บาท บวก 0.60 บาท หรือ 2.94% สูงสุดที่ 21.10 บาท ต่ำสุดที่ 20.80 บาท มูลค่าซื้อขายที่ 169.18 ล้านบาท
4 ธ.ค. 2560

ผู้สื่อข่าวรายงานว่า ราคาหุ้นบริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ปิดตลาดภาคเช้า อยู่ที่ 21 บาท บวก 0.60 บาท หรือ 2.94% สูงสุดที่ 21.10 บาท ต่ำสุดที่ 20.80 บาท มูลค่าซื้อขายที่ 169.18 ล้านบาท ขณะที่ดัชนีตลาดหุ้นไทยโดยรวมบวก 0.09%

สำหรับปัจจัยที่ส่งผลให้ราคาหุ้นปรับตัวเพิ่มขึ้นในภาคเช้าวันนี้ คาดว่ามาจากแนวโน้มผลการดำเนินงานในปี 61 มีความสดใส
ด้าน บล.ดีบีเอส วิคเคอร์ส (ประเทศไทย) ระบุในบทวิเคราะห์ แนะนำ “ซื้อ” ราคาเป้าหมาย 28 บาท/หุ้น โดย TKN ได้มีการลงทุนใหม่ที่โรงงาน สหรัฐ ด้วยการซื้อ GIP Factory Inc
ขณะที่ปี 2561 น่าสนใจคือ ได้ประโยชน์จากส่วนโรงงานใหม่อย่างเต็มที่ และแนวโน้มระยะยาวก็มีความสดใส ตามธุรกิจที่ทำอยู่
 